Theta

Theta ye'l nome de la octava lletra del alfabetu griegu (θῆτα). Na pronunciación erasmista equival a /θ/, el primer soníu de zapatu n'asturianu; na pronunciación orixinal correspondíase cola oclusiva dental sorda aspirada /th/, que darréu evolucionó a la fricativa /θ/. Minúscula θ, mayúscula Θ. Suel trescribise como t. Provién de la lletra del alfabetu feniciu ţēt, que representaba una alveolar sorda enfática; al nun esistir en griegu un soníu tal, aprovechóse'l signu pa la representación de l'aspirada dental. Como signu numbéricu representaba'l nueve. En mayúscula sirve tamién pa designar l'octavu cantu de la Ilíada d'Homeru y en minúscula l'octavu de la Odisea.

 Referencies 

 Enllaces esternos 

Categoría:Alfabetu griegu